La coneguda tiktoker Esperansa Grasia visita la Biblioteca l’Almodí per a fer entrega de dos exemplars del seu primer llibre
08 de abril de 2022

Gemma Palacio, més coneguda en les xarxes socials com @esperansagrasia ha visitat aquest matí la Biblioteca l’Almodí, per a fer lliurament dos exemplars del seu primer llibre “Ai lof you, Ashley”, perquè les persones usuàries del centre municipal puguen disfrutar d'aquesta novel·la romàntica plena d'humor.

Esperansa Grasia, de 21 anys i veïna del Camp de Túria, és una de les tiktokers espanyoles més conegudes del moment, amb quasi dos milions de seguidors. En el llibre d'esta estrela de la creació de continguts digitals, es conten les aventures dels seus personatges, una família espanyola i una altra americana, i les persones que la seguisquen podran conéixer què va passar quan Juanjo va conéixer a Ashley.

L'edil de la Xarxa de Biblioteques, Paco García, i la tècnica Inma Taza han rebut els dos exemplars que formaran part del fons de la biblioteca i que estaran en règim de préstec en breu. En esta trobada, el regidor ha aprofitat per a convidar a l'autora fer una presentació del llibre a Llíria.

A més, en la seua visita, Gemma Palacio s'ha mostrat molt interessada per les instal·lacions del centre municipal i les activitats que realitza la Xarxa de Biblioteques de Llíria.